Mwajabu Possi

Mwajabu Possi ni mwanamke wa kitanzania aliyehudumu kwenye Chuo Kikuu cha Dar es Salaam kama Mkuu wa Idara katika Idara ya Saikolojia na Mkurugenzi wa Shule Kuu ya Uandishi Habari na Mawasiliano ya Umma. Wakati wa uongozi wake ndipo zilipoanzishwa Redio Mlimani na TV Mlimani pamoja na mafunzo ya digrii. Kwa sasa anahudumu kama mkuu wa Idara ya Sayansi ya Jamii kwenye Ndaki ya Chuo Kikuu cha Dar es Salaam iliyopo mkoa wa Mbeya.

Elimu
Alianza masomo yake ya elimu ya msingi katika shule ya Same Primary School na kumalizia Makanya Primary School. Baada ya hapo, alikwenda kusoma katika shule ya Same Girls' Middle School, ambayo kwa sasa imekuwa Same Boys Secondary School. Baadaye alisoma Machame Girls' Secondary School na kufaulu kwenda Korogwe Girls Secondary School. Alivyomaliza kidato cha sita alipata mafunzo ya Ualimu mnamo mwaka 1970-1971 aambapo alitunukiwa Stashahada ya Ualimu katika Chuo cha Ualimu Chang`ombe Dar-es-Salaam. Mwaka 1981 alipata Shahada ya Sanaa ya Elimu katika Chuo Kikuu cha Dar-es-Salaam. Mwaka 1986, alimaliza mafunzo ya Shahada ya Uzamili katika elimu, Chuo Kikuu cha Dar-es-Salaam, Mlimani. Utafiti wake ilikuwa juu ya “ Effects of Academic and Social Performance of Blind Students in Special and Integrated Schools.”Aidha, katika mwaka wa 1994 alimaliza mafunzo yake ya uzamivu katika Chuo Kikuu cha Taifa cha Ohio Yaani Ohio State University huko Marekani, ambapo alibobea kwenye elimu maalum na kufanya utafiti juu ya watoto wenye ulemavu wa akili. Mnamo mwaka 1997 alimaliza mafunzo juu ya tiba na jamii katika Chuo cha Tiba cha Harvard Medical School Marekani. Ufundishaji, tafiti na machapisho yake yamejikita katika elimu maalum, hususan katika ufundishaji na ujifunzaji kwa wanafunzi wenye ulemavu, ualbino, jinsia na elimu, pamoja na watoto wenye vipaji maalum.

Marejeo

Jamii:Watu walio hai
Jamii:Wanawake wa Tanzania
Jamii:Wanawake wa Kitanzania kwenye Wikipedia